
MINISTERUL AFACERILOR INTERNE
DEPARTAMENTUL PENTRU SITUAŢII DE URGENŢĂ
INSPECTORATUL GENERAL PENTRU SITUAŢII DE URGENŢĂ 
INSPECTORATUL PENTRU SITUAŢII DE URGENŢĂ 
„Anghel Saligny” AL JUDEŢULUI VRANCEA
[image: ]








  
Persoană de contact: Mr. OLARU Florin, tel: 0755057570	 Nr. 52
Focşani, 16.06.2026



BULETIN INFORMATIV 
Activități de pregătire a populației și de prevenire a situațiilor de urgență
 desfășurate în luna mai 2026, în județul Vrancea

	 	
La nivelul Inspectoratului pentru Situații de Urgență “Anghel Saligny” al județului Vrancea, în luna mai, au fost înregistrate 92 de cereri pentru emiterea avizelor, autorizațiilor, acordurilor și pentru asistență tehnică de specialitate. Pe linia securității la incendiu au fost emise 53 de avize și 4 autorizații. Totodată au fost emise 8 avize transporturi deșeuri periculoase.
Menționăm că la emiterea avizelor şi/sau a autorizațiilor de securitate la incendiu şi de protecție civilă nu se percep taxe de către ISU Vrancea.
În perioada precizată, au fost efectuate 80 de controale pe linia apărării împotriva incendiilor și protecției civile, din care: 6 la obiective de investiții, 49 la operatori economici, 11 la instituții publice, 5 la localități și 9 audituri la persoane autorizate care efectuează lucrări în domeniul apărării împotriva incendiilor.
Pe timpul desfășurării controalelor au fost constatate 360 de nereguli pe linia prevenirii situațiilor de urgență. Din acestea, 32 au fost soluționate operativ pe timpul controalelor. Pentru deficiențele constatate au fost aplicate 328  sancțiuni contravenționale, din care 297 avertismente și 31 amenzi, în cuantum 132.500 lei.
Tot în luna mai, au fost desfășurate 87 activități de informare preventivă, în cadrul cărora au fost instruite 2723 persoane. 
În urma verificărilor derulate în teren, personalul specializat nu a identificat situații pentru [image: Prevenirea si stingerea incendiilor - firme, companii, vanzari, produse,  servicii]care să fie necesară aplicarea măsurii complementare de oprire a funcționării la obiectivele verificate, din cauza încălcării grave a cerințelor de securitate la incendiu.
Având în vedere articolul 30^3 alin (1^1) din Legea 307/2006 completată de Ordonanța de Urgență nr. 17 din 12 martie 2026, cererile de emitere a avizelor și autorizațiilor de securitate la incendiu și protecție civilă, a acordurilor, a punctelor de vedere, însoțite de documentațiile aferente, se depun exclusiv în format electronic, documentațiile fiind semnate cu semnătură electronică calificată de către solicitant și de către autorii documentației tehnice, potrivit legii.
Adresa de email a ISU VN dedicate acestei activități este inspecție@isujvn.ro 
Activitățile de pregătire a populației și de prevenire a situațiilor de urgență desfășurate de personalul Inspectoratului pentru Situații de Urgență ”Anghel Saligny” al județului Vrancea sunt cu caracter permanent și au rolul de a crește reziliența comunităților și gradul de siguranță a cetățenilor.

